**Zápis detí do MŠ Čechynce na školský rok 2020/2021**

Na základe rozhodnutia Ministerstva školstva, vedy, výskumu a športu SR zo dňa 26.marca 2020 sa menia podmienky podávania žiadostí prijatia dieťaťa na predprimárne vzdelávanie nasledovne:
**- podávanie žiadostí** o prijatie dieťaťa sa bude **organizovať bez osobnej prítomnosti detí,
  - potvrdenie o zdravotnom stave dieťaťa sa nebude vyžadovať. Doloží sa dodatočne**, po skončení pandémie.

**Žiadosti na prijatie dieťaťa na predprimárne vzdelávanie sa budú prijímať v termíne od 30.4.2020 do 31.5.2020, nasledovnými spôsobmi:**

**- elektronickou formou** na e-mailovú adresu MŠ**mscechynce@gmail.com****,**

**- tlačenej forme poštou** na adresu**: Materská škola, Nitrianska ulica 1/80, 951 07 Čechynce,**

**- osobne doručiť dňa 21.5.2020 v čase od 10,00 hod. do 14,00 hod.** do materskej školy, s dôrazom na dodržanie hygienicko-epidemiologických opatrení.

Žiadosti prosím vyplniť na PC.



**PODMIENKY PRIJÍMANIA DIEŤAŤA**

## VZHĽADOM NA KAPACITNÉ MOŽNOSTI MATERSKEJ ŠKOLY SA

## PREDNOSTNE PRIJÍMAJÚ DETI:

**-** ktoré dovŕšia piaty rok veku,

- s odloženým začiatkom plnenia povinnej školskej dochádzky,

- s dodatočne odloženým začiatkom plnenia povinnej školskej dochádzky,

- ktoré dovŕšia tri roky k 31.augustu a rodič nastupuje do zamestnania /mladšie deti, len ak je voľná kapacita v MŠ/,

- ktoré majú už prijatým deťom príbuzenský vzťah,

- v prípade, že budú umiestnené všetky deti s trvalým pobytom v obci, prijmeme aj deti z iných obcí či mesta.

Podmienky prijímania boli prerokované s pedagogickou radou.

V Čechynciach dňa 22.4.2020

Obec Čechynce MŠ Čechynce